Каму (традыцыйную эстонскую зерневую сумесь з васьмі кампанентаў) і глінтвейн Керсці СУУРСААР, жонка намесніка пасла Эстоніі прадала ледзьве не ў першыя хвіліны кірмашу. Прапаноўвалі за эстонскім сталом таксама сыр ручнога прыгатавання з эстонскіх хатніх фермераў і лікёр на травах “Стары Талін”. У мэтах адраджэння дзіцячых забавак мінулага эстонскае пасольства прадставіла рызінкі са схемамі-інструкцыямі, як скакаць.